Darbėnai
Darbėnai – miestelis Kretingos rajono savivaldybės šiaurės vakarinėje dalyje, prie kelio  218  Kretinga–Skuodas  ir geležinkelio ruožo Kretinga–Skuodas, 16 km į šiaurę nuo Kretingos. Seniūnijos centras, 3 seniūnaitijos (Centrinė, Pietinė, Šiaurinė). Urbanistikos paminklas. Yra paštas (LT-97023), Darbėnų Šv. apaštalų Petro ir Pauliaus bažnyčia, gimnazija, Kretingos rajono savivaldybės M. Valančiaus viešosios bibliotekos filialas, Kretingos rajono kultūros centro filialas, ambulatorija, UAB Camelia Kretingos vaistinės filialas, veterinarijos vaistinė, keletas parduotuvių, kavinė, svečių namai. Pro miestelį teka Darba ir Dangės intakas Tenžė.